**Emlékeztető az ELTE TTK HÖK Választmányának 2013. szeptember 10-ei üléséről**

**Az emlékeztetőt készítette:** Ágoston Dóra Csenge feljegyzése alapjánHorváth Tamás

**Helye és ideje:** ELTE TTK Déli Tömb 00-114, 2013.09.10. 17:00

**Jelen vannak:**   
Szavazati joggal: Béni Kornél, Kovács Fanni, Csutka Boglárka, Bohár Balázs, Kuti Péter, Érsek Gábor, Szabó Tamás, Miklós-Kovács Janka, Skobrák Tibor, Gere Kálmán

Tanácskozási joggal:Ágoston Dóra Csenge, Zaránd Péter, Grósz Renáta, Molnár Dániel Gábor, Markos Ádám, Tóth Róza, Dukán András Ferenc, Kiss Edina, Mészáros Ádám, Tóth Rita, Karvaly Márton, Zakariás Barbara, Hermán Dániel, Vara Bálint,Tóth Róza,Molnár Zsolt, Vara Bálint.

Az Ellenőrző Bizottság részéről: Horváth Tamás, Költő Enikő, Sik Zsuzsanna Brigitta

**Béni Kornél 17:12 perckor megnyitotta az ülést.**

Az Ellenőrző Bizottság megállapította, hogy a Választmány 10 fővel határozatképes.

Béni Kornél tanácskozási jogot javasolt Zaránd Péternek, Grósz Renátának, Molnár Dániel Gábornak, Markos Ádámnak, Kiss Edinának, Mészáros Ádámnak, Tóth Ritának, Karvaly Mártonnak.

*A Választmány határozatott hozott a javaslatról:*

*/2013 (IX.10.) számú választmányi határozat: Az ELTE TTK HÖK Választmánya 10 igen szavazattal, egyhangúlag támogatta, hogy tanácskozási joga legyen Zaránd Péternek, Grósz Renátának, Molnár Dániel Gábornak, Markos Ádámnak, Kiss Edinának, Mészáros Ádámnak, Tóth Ritának, Karvaly Mártonnak.*

Béni Kornél ismertette a kiküldött napirendi pontokat, egyéb napirendi pont és sorrendmódosító javaslat nem érkezett.

*A Választmány határozatott hozott a napirendről:*

*/2013 (IX.10.) számú választmányi határozat: Az ELTE TTK HÖK Választmánya 10 igen szavazattal, egyhangúlag elfogadta az előzetesen kiküldött napirendet.*

Az ülésen elfogadott végleges napirendi pont a következő:  
1. EHÖK elnöki program meghallgatása  
2. Bejelentések  
3. Személyi kérdések  
4. Pályázatok  
5. Beszámolók  
6. Egyebek

**1.EHÖK elnöki program meghallgatása**

Béni Kornél átadja a szót Zaránd Péter, EHÖK elnök jelöltnek, aki bemutatta a leendő Kabinet jelenlévő tagjait.

Zarándi Péter a következőket emelte ki programjából:

* A TTK HÖK alapelveihez sok pontban közelít a program, így a szerinte a jó kapcsolat, a szakmaiság és a partnerség megalapozott.
* Úgy érzi, hogy mindent elölről kell majd kezdeniük. A program címe, nem véletlenül Az építkezés éve. Partneri viszony kialakítása fontos a részönkormányzatok és az EHÖK között, együtt kell működni és az ELTE-n kívül és belül, minden cselekedet kihat a teljes közösségre. Gondol itt az előző évben történt BTK HÖK botrányára, ekkor az ELTE HÖK sérült, nem csak az érintett részönkormányzat.
* Élő kapcsolatot kell teremteni a hallgatókkal, rendszeres igényfelmérésekkel. Ez vértezhet fel az egyetemvezetéssel szemben, és mutathat utat.
* Kardinális pont az elektronikus úton történő szavazás, az adatvédelem és a részvétel szempontjából is.
* Dukán András Ferenc, gazdasági alelnök jelölt feladata lenne, hogy teljesen átlátható és felügyelhető érdekképviselet legyen létre hozva, ahol minden kiadás követhető a hallgatók által is.
* A minőségbiztosítás, nem csak a sport és a tudományos és rendezvényes területeken, kapna szerepet. A jó kapcsolat érekében fontos, hogy szakkollégiumakat is be lehessen vonni az önkormányzat életébe.
* A szociális téren is erőteljes évnek néznek elébe az átláthatóság és a Neptun bevezetésével.
* A külügy területén nagyon fontos az ESN rendszer.
* A kommunikációs terület nagy szerepet kap, kampányokat indításával, melyek az egyes nagyobb tanulmányi, ösztöndíj, sport vagy tudományos projektek publicitását adják. Az ELTE Online teljes megújulása várható.

Béni Kornél megköszönte a program bemutatását, kérdések következtek.

Török Balázs: Az elmúlt 1 évben a közbeszerzések gondot okoztak az újságok megjelenésénél az egy havi pályázás miatt, most az ELTE TTK Hallgatói Alapítvány fedezi az anyagi hátterét a Nyúznak. Várható-e előrelépés?

Dukán András Ferenc: Nagyon rossz volt, ahogyan zajlott a közbeszerzés. Tarthatatlan, hogy nincs anyagi háttere a részönkormányzatoknak. Érthető, hogy minél több külső forrást keresnek az újságok. Előremutató, ha külső források bevonásával próbáljuk levenni a hallgatók válláról a terhet, a TTK HÖK példaadó lehet ilyen szempontból. A közbeszerzésekhez, ha lesz fedezet, akkor a végrehajtást komolyabban kell venni, és nem lesz akadálya az állandó költségeknek, és az esetleges nagyobb intervallumú pályázásnak.

Zaránd Péter: A pályázatokkal kapcsolatban az NMHH-val érdemes lenne felvenni a kapcsolatot, diák újságírói szervezettel pl.: nívós újságoknál ez nem okozhat gondot.

Béni Kornél: A jelenlegi helyzetben, ha valami az EHÖK-ben elromlik, az a kari részönkormányzatokon csapódik le. Új kommunikációs csatornák létrehozásával kéne tisztázni azt, hogy ez most épp kinek a dolga vagy hibája volt. Eddig az volt a szokás, hogy a részönkormányzat az egyetem vezetésével nem kommunikált, illetve az EHÖK meg a kari vezetősséggel nem. Középhosszú távon erre lehet valami megoldás?

Zaránd Péter: Az érdekképviseleti része nem fog változni. A megoldás a közös kommunikációs csatorna. Nincs külön magánügye a részönkormányzatoknak, inkább a problémáról kéne tájékoztatni egymást. A szervezeten belül a felelősségi viszony mindenkire vonatkozik.

Hermán Dániel: A TTK HÖK elveit felfedeztük (pl.: az átláthatóság) de milyen más működési metódust tudna átvenni az EHÖK, a TTK HÖK-től? Az EHÖK alapszabályában mit változtatnának meg?

Zaránd Péter: Az Alapszabály módosításról még csak tervek vannak, de még erre irányulóan a későbbiekben, tavasszal lesznek lépések. Ferdinandy Bence javaslatára már átnézték. Visszás pont, a referensek visszahívhatósága, hogy nem tud az ELTE Online szabad sajtóként működni, aminél még fontosabb az, hogy a főszerkesztő választható legyen, akit EHÖK Küldöttgyűlés választana meg. Tehát nagyobb átláthatóság nem csak a gazdaságra, de a döntéshozásra is kiterjedne, például a jegyzőkönyvek nyilvánosságával. Minden képviselőt ’láthatóvá’ tennék a hallgatók számára.

Csutka Boglárka: Milyen területeken gondolt még az átláthatóságra? Milyen formában lehetne javítani ezeken?

Zaránd Péter: A tisztségviselőktől rendszeres beszámolót szeretne, ami blogként lehetne fent az ELTE Online-on is. a Munka terén lehetne nagyobb az átláthatóság, a gazdasági része lesz a legfontosabb. Ez a két sarok pont. Pályázatok meghirdetése is szélesebb fórumokon lenne.

Kuti Péter: Hogy tervezitek a gazdasági átláthatóságot? Menü pontban az oldalon?

Dukán András Ferenc: Nemcsak egy menüpont, hanem egy menüpont tartalommal. Legyen benne minden, legalább annyira, mint a TTK HÖK honlapján. EHÖK-ben is minél jobban látható legyen az összes pályázat, hasonló célokkal, mint a TTK-n, csak talán még több információval.

Látszódjon, hogy dolgozik az ELTE HÖK. A hallgatók is reflektálhassanak a történtekre. A gazdaság csak akkor érdekli a hallgatókat, ha balhé van. Nem úgy, mint az ösztöndíjak, vagy tanulmányi hírek, melyek iránt az érdeklődés folyamatos.

Béni Kornél: Milyen célt szánnátok az EHÖK honlapjának?

Molnár Dániel Gábor: Az EHÖK oldalnak egy fajta csomópontnak kell lennie, tehát itt megtalálhatnák a hallgatók leghasznosabb infókat, de megtalálná a saját kari dolgait.

Szabó Tamás: Minőségbiztosítással kapcsolatban, az OMHV-nak nem sok eredménye, következménye van. Hogyan fejlesztenétek?

Mészáros Ádám: Több fórumon akarnák majd hirdetni, most legutóbb sokkal rosszabb arányban töltötték ki a hallgatók (főleg az átállás miatt is). Nyilvánosságra akarnák hozni az eredményeket, hogy az oktatóknak ez beleszámítson az értékelésébe is.

Szabó Tamás: A plusz 8 pont megjelenik azoknál, akik ELTE-n végeztek BSc-n, de az MSc-seknél ez negatívan érintené a más egyetemekről érkezőket.

Mészáros Ádám: A HKR-ben ez benne van, de megpróbálnák enyhíteni a helyzetet.

Szabó Tamás: Az e-indexről, milyen garancia van arra, hogy ha nem a hallgatók hibájából, hanem az oktatók miatt történik gond, ez bizonyítható lesz és emiatt nem fognak csúszni a hallgatók?

Mészáros Ádám: Az oktatók se sokan csinálták meg a Neptun képzést. Ebben ők se tudnak mit csinálni, az oktatókat nem tudták motiválni. A TO-ra be lehet adni a vizsgalapot és ott azzal átszerkeszteni.

Érsek Gábor: Honorácior státusz és tutori rendszerrel kapcsolatban, hogyan, miként lehetne megfelelően kezelni ezt a rendszert, hogy kiegyenlített legyen a karok között?

Tóth Rita: Jelenleg három karon van csak, kevesen vesznek részt benne, de csoportosan is lehetne csinálni kutatásokat, így hallhatnának egymás eredményeiről.

Érsek Gábor: A TDK-nál, szakkollégiumoknál, konferenciáknál nem osztaná meg a hallgatókat az, hogy hova menjenek, mit csináljanak, ha lenne egy összevont TDK?

Tóth Rita: Nem tagolná a közönséget, mert akit érdekel, elmegy.

Béni Kornél: Mit várunk az új egyetemi könyvtár főigazgatójától?

Tóth Rita: Jelentős finanszírozási gondokkal küzd a könyvtár, a tudományos referens fogja képviselni a könyvtári üléseken a hallgatókat.

Béni Kornél: Hányadik eszköz az, hogy valamit központosítsunk és a kari sajátosságot elveszítsék?

Tóth Rita: Nem szeretnék, ha a kari könyvtárak elvesztenék az önállóságúkat, az IK-sokat bevonnák az elektronikussá tételhez, akár szakmai gyakorlat keretein belül is.

Kovács Fanni: Átfogó, közös szociális pályázat kiírására lehet számítani? Csak szociális támogatás vagy az összes pályázat központosulna?

18:09 perc Török Balázs távozott az ülésről.

Tóth Róza: A szociális támogatásoknál lenne előnyös, ha egységesen lenne, mert nagyon korrekt pályázatot lehetne írni, ha az össz karok tanácsa összejönne, a különbségek sem zavarnák össze a pályázókat.

Kovács Fanni: Olyan lenne, mint az alaptámogatás?

Tóth Róza: Igen.

Kovács Fanni: Pályázati forrásokat és kiosztott összegeket, metódusokat és elveket is átlátható lenne?

Tóth Róza: Szeretné nyilvánossá tenni, statisztikai alapon is akár, hogy mindenki informált legyen.

Kovács Fanni: A környezettanulmányok problémája kimaradta programból, erre van esetleg valami megoldás már?

Markos Ádám: Az önkormányzati igazolással is az a probléma, hogy az egyetemnek nincs joga ilyenekhez. Az Emberi Erőforrás Minisztériumától kell állásfoglalást kérni, hogy önkormányzatok kiadják, hiszen csak, nagyon indokolt esetben adnak ki ilyen okmányt, mert sérthetik a hallgatók magánéletét.

18:16 Tóth Rita és Mészáros Ádám távozott az ülésről.

Béni Kornél: Kik lennének a hallgatói öntevékeny csoportok, akikkel széleskörű együttműködést szeretnétek létrehozni?

Zaránd Péter: Egy választásnál maximum a hallgatók negyede vesz részt, nem informálódik a HÖK-ről, viszont egy-két ilyen öntevékeny csoportban vannak olyanok, akik a HÖK-ben is tevékenykednek. Ők is be lennének vonva fontosabb kérdések kapcsán, akár közös fórumon, akár vitát generálva is bevonhatnánk őket. Megmozgathatnánk a hallgatókat illetve aktív kommunikációba lehetne lépni így olyan hallgatókkal, akikkel amúgy nem lehetne.

Politikai ideológiáktól mentes öntevékeny körökről van itt szó.

Béni Kornél: Sokszor van olyan, hogy ezen körök segítséget kérnének a HÖK-től, vezetéstől, de nem kapnak támogatást.

Zaránd Péter: Helyzetfüggő, de a hallgatói civil szervezeteknél tavaly voltak olyan dolgok, amiket nem támogatna.

Béni Kornél arról érdeklődött miért nincs rendezvényszervezői megbízott a pályázatban?

Zaránd Péter: Amíg nem biztosított, hogy a nagy rendezvényeket bárki is kivitelezni fogja, addig nincs rendezvényes, viszont ilyenkor a gazdasági része a fontos, amivel pedig a gazdasági alelnök foglalkozni fog.

Az EHÖK-nek nagy rendezvényszervezésre nem kell nagy hangot fordítani, a karoknak kell megcsinálniuk ezeket, egyetemi szinten az érdekképviselettel kell foglalkozni, nem pedig rendezvények önérdekű szervezésével.

Béni Kornél: Egyre kevesebb a részönkormányzatoknak a beleszólásuk rendezvényszervezésre, a végén már csak anyagi felelősségvállalók voltak, pedig sok munka volt vele. Eljöhet-e az az idő, amikor már nem lesz semmi beleszólásunk a bulik szervezésébe? Csak a helyek fognak csinálni hallgatóknak bulit?

Dukán András Ferenc: Ha lenne egy olyan non profit kft, akik támogatnák a hallgatókat, az lenne a tökéletes megoldás.

Zaránd Péter: Az egyetemvezetés jó döntést hozott azzal, hogy akkora keretet adott amekkorát, mert becsületes, hogy megvárja míg a már hiteltelen vezetés távozik.

18:33 Horváth Tamás megérkezett az ülésre.

Béni Kornél: A diákszövetkezetekkel való együttműködés alkalmas lenne rá, hogy a munkát ők fizessék, ne KHTEÖ-ként menjen ki, hanem az iskolaszövetkezet segítségével lenne kiváltható?

Dukán András Ferenc: Nem lenne idegen, ha fizetett dolgozók dolgoznának, de ezeket akkor nem a részönkormányzatoknak kéne kifizetniük. Mindenkinek kedvező lenne, ha az ELTE-s iskolaszövetkezeten belül menne a pénz. Látjuk, hogy működik, de nem feltétlen járható minden rendezvénynél, ehhez kéne költségvetési forrás. Nem állnának meg a lábukon a rendezvények, ha ki lennének fizetve a dolgozók. A jelenlegi helyzetben nem áll rendelkezésre annyi pénz, hogy meglehessen ezt oldani. Legyenek inkább fél önkéntesek, akik olcsóbban dolgoznak a piaci viszonyoknál.

18: 40 perc Szabó Tamás és Horváth Tamás távozott az ülésről.

18:43 Horváth Tamás visszatért az ülésre.

Kuti Péter: Igényfelmérés milyen igényekre vonatkozna és milyen formában? Miért negyedévente lenne? Mindig ugyanaz lenne megkérdezve vagy tematikusan?

18:44 perc Zakariás Barbara megérkezett az ülésre.

Zaránd Péter: Még nem biztos a negyed éves rendszer, de elektronikus formátumban a BME-hez hasonlóan működhetne, ehhez a rendszerhez kapcsolódva működne egy hírlevél. Módszertani segítségnyújtás mellett lennének kielemezve az eredményeket.

Hat részönkormányzat elfogadta ezt a felvetést, de az igényfelmérés szorosan összefügg a választással. Érdemes rövid és középtávon gondolkodni a kérdésekben, a HÖK megítélését meg kell erősíteni a rektorválasztásig.

Kuti Péter: Esélyegyenlőséggel kapcsolatban emberi munkaerőre is van szükség, tehát a tájékoztatásra is és segítségre is szükség lenne.

Markos Ádám: A bizottságokkal együtt, és a kari koordinátorokat is be kell majd vonni ebbe a kérdéskörbe, ez után lehetne megoldani a kommunikációt, hogy jól lehessen az érintett hallgatókat tájékoztatni. A különböző karokon máshogy van és kell is a segítség, tehát abban nem lehet majd egységes, ezek csak javasolt működési keretek. Kell hozzá legitim elképzelés, egységes kép: kik, hogyan, kikért és mi által. A jogi hátteret is egyértelműen megfogalmazva kell körbeküldeni, tájékoztatni az érdekelteket.

Kuti Péter: Az eredményesség a fontosabb vagy az elvek megtartása?

Zaránd Péter: Nagyon idealista vagyok, így nem áldoznék a terveimből.

Markos Ádám: Egy érdekképviseletet lát el az EHÖK, tehát elsősorban a szabályi keretek között a hallgatók érdeke lesz előtérben akkor is, ha a személyes vélemény nem feltétlenül ezt akarná.

Dukán András Ferenc: Igen, ez a legfőbb törekvés, hogy a hallgatók képviselve legyenek, attól függetlenül, hogy az önös érdek mit kíván. Valószínű nem sok összeütközés lenne, mert sok esetben nem történhet meg, hogy a hallgatók és az egyetem érdeke nagyban eltérne.

Kuti Péter: Mit vár ez a leendő kabinet a TTK HÖK-től?

Zaránd Péter: Már adott jó képzettségű szakembereket vannak itt. Tabajdi Péter lesz a felelős az új rendszerért. Az őszinte támogatást is várja a Küldöttgyűléstől, szeretné végleg eltörölni azt, hogy nem elvi támogatással szavazzák meg a tisztségviselőket, ami az elmúlt időben sajnos már sokszor megtörtént.

Egy kabinettag sem azért van itt, mert az anya-önkormányzatuk nagyobb befolyást szerettek volna elérni az EHÖK-ben, hanem mert kiérdemelte eddigi szakmai teljesítménye alapján és önként végezné a munkát. Őszinteséget vár a kartól és hogy be tudja vonni a hallgatókat mindenbe. A rektorválasztásig és a felsőoktatás politikai helyzet miatt fontos lenne, hogy a jó megítélést alakítsanak ki. A hallgatói érdekképviseletnek muszáj megerősödnie, hogy komoly érdekképviselőként tudjon fellépni a felsőbb vezetéssel szemben.

Dukán András Ferenc: Azért van ennyi TTK-s ott, mert egyre inkább közeledett a két szerevezet érdeke, és most már talán nem az ellenzéki oldalon lesz a TTK, most lehet majd megmutatni, hogy Kalina Gergelytől miért vette el a bizalmat a TTK HÖK. Most segíteni kell a közös érdekképviselet létrejöttéért.

Zakariás Barbara: Meg lesz tartva a sportévnyitó, mert tavaly se lett végül megoldva?

Zaránd Péter: Nem kaptunk arra jelzést, hogy ne lenne megtartva, tehát lesz.

Béni Kornél megkérte Zaránd Pétert, hogy mondjon összegzést.

Zaránd Péter: Fontosnak tartják, hogy a karokon aktív hallgatók tevékenykednének. Nagy frissítés van a kabinetben, sok az új, a fiatal.

Az öncélokért nem érdemes tevékenykedni itt és reméli, hogy mi is látjuk, hogy a kabinet ezt így gondolja. Jövő hét kedden számít a támogatásunkra.

Béni Kornél megköszönte a jelenlétet. Bízik benne, hogy a TTK-s hallgatók már majd nem csak a TTK HÖK-ben tudjanak tevékenykedni, hanem legyen helyük majd az ELTE EHÖK-ben is.

19:16 perc Béni Kornél 15 perc szünetet rendel el.

19:30 perc Béni Kornél megnyitotta az ülést.

Az Ellenőrző Bizottság megállapította, hogy az ülés 9 fővel határozatképes.

A jelenlévők a értékelték az elhangzottakat.

Tóth Róza nem érzi, hogy a kari képviseletre is számítana ez a kabinet, de azért jó lenne, jó ötletei vannak.

Béni Kornél azt gondolja, hogy a sok egyeztetés után, kicsit nehéz volt kérdezni, mert hat elnök be lett vonva a nagy vonalak kialakításába, tehát apró kérdéseken kívül sok helyen a közös, ha úgy tetszik ellenségkép is összehozta a kapcsolatot.

19:33 Sik Zsuzsanna Brigitta és Hermán Dániel visszatért az ülésre.

Bohár Balázs arról érdeklődött, mikor kezdődött el a program összeállítása?

Béni Kornél elmondta, hogy kb. fél éve, nyáron alakult ki a tényleges program. Zaránd Péter teljesen konstruktívan áll hozzá, hogy mit gondol a TTK HÖK, hosszútávon bejött véleménye és észrevételei, ezért komolyan vagyunk véve.

19:41 perc Hermán Dániel távozott az ülésről.

Béni Kornél lezárta az első napirendi pontot.

**2.Bejelentések (19:41)**

Béni Kornél bejelentette, hogy:

- megszűnt a szerződés a Budapest Party Service-val;

- két hét múlva Küldöttgyűlés lesz;

- lezajlottak a Gólyatáborok, megtörtént a beiratkozás.

Másnak nem volt bejelentenivalója.

Béni Kornél lezárta a második napirendi pontot.

**3.Személyi kérdések**

Béni Kornél javasolta, hogy a delegáltakról egy lapon, titkosan szavazzon a Választmány.

*A Választmány határozatott hozott a javaslatról:*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag támogatta hogy a delegáltakról egy lapon,titkosan történjen a szavazás.*

KÖB

Béni Kornél ismertette a jelölteket. Környezettudományi szakterületről rendes tagnak László Dorinát, póttagnak Farkas Mariannt jelölte. A jelöltek írásban vállalták a jelöltséget.

Földrajz- és Földtudományi Intézeti Tanács

Béni Kornél delegáltnak Ignéczi Ádámot jelölte, aki írásban vállalta a jelöltséget.

19:50 perc Hermán Dániel visszatért az ülésre.

Kari Tanács, Kémia Intézeti Tanács

Béni Kornél delegáltnak kémia szakterületről Kirchkeszner Csabát jelölte. A jelölt írásban vállalta a jelöltséget.

Kovács Fanni rendezvényszervező biztosi tisztségre Zakariás Barbarát jelölte, de Zakariás Barbara nem fogadta el a jelöltséget.

Az Ellenőrző Bizottság kiosztotta a szavazócédulákat.

*A Választmány titkosan határozatott hozott a KÖB tag delegáltságról:*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag támogatta László Dorina KÖB tagságát.*

*A Választmány titkosan határozatott hozott a KÖB póttag delegáltságról:*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag támogatta Farkas Mariann KÖB póttagságát.*

*A Választmány titkosan határozatott hozott a Földrajz- és Földtudományi Intézeti Tanács*

*tag delegáltságról:*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag támogatta Ignéczi Ádám Földrajz- és Földtudományi Intézeti Tanács delegáltságát.*

*A Választmány titkosan határozatott hozott a Kari Tanács tag delegáltságról:*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag támogatta Kirchkeszner Csaba Kari Tanács delegáltságát.*

*A Választmány titkosan határozatott hozott a Kémia Intézeti Tanács tag delegáltságról:*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag támogatta Kirchkeszner Csaba Kémia Intézeti Tanács delegáltságát.*

*Béni Kornél lezárta a harmadik napirendi pontot.*

**4.Pályázatok**

Földes-Környes gólyaavató

Vara Bálint ismertette előzetesen kiküldött pályázatát.

*A Választmány határozatott hozott a pályázatról:*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag támogatta Földes-Környes gólyaavatót.*

ELTE 5vös 5km

Zakariás Barbara részletesen ismerteti a kiküldött pályázatát.

*A Választmány határozatott hozott a pályázatról:*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag támogatta az ELTE 5vös 5km pályázatot.*

Sküt

Béni Kornél javasolja a rendezvény támogatását, a hirdetés miatt.

*A Választmány határozatott hozott a pályázatról:*

*/2013 (IX.10.) számú választmányi határozat: Az ELTE TTK HÖK Választmánya 8 igen, 1 nem szavazattal, támogatta az Sküt pályázatot.*

Béni Kornél lezárta a negyedik napirendi pontot.

**5.Beszámolók**

Kuti Péter beszámolt a GyógyMatek GT kocsmatúra eseményről. Kb.400 ember vett részt rajta, jó hangulatban telt el a rendezvény. Minden más olvasható a beszámolóban.

*A Választmány határozatott hozott a beszámolóról:*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag elfogadta a GyógyMatek GT kocsmatúra beszámolóját.*

Béni Kornél lezárta az ötödik napirendi pontot.

**6.Egyebek**

Béni Kornél ismertette az Északi Hallgatói Iroda nyitvatartási idejét. Elmondta, hogy irodavezető jelenleg nincs, aki érdeklődik, az jelentkezzen nála.

Horváth Tamás a fogadóóra időtartamáról kérdezi a jelenlevőket.

*A Választmány határozatott hozott a kérdésben:*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal,egyhangúlag támogatta,hogy a tisztségviselőknek 2\*45 percben vagy 90 percben kell hetente fogadóórát tartani a szorgalmi időszakban.*

Béni Kornél lezárta a hatodik napirendi pontot.

Béni Kornél 20:18 perckor lezárta az ülést.

**Határozatok:**

*/2013 (IX.10.) számú választmányi határozat: Az ELTE TTK HÖK Választmánya 10 igen szavazattal, egyhangúlag támogatta, hogy tanácskozási joga legyen Zaránd Péternek, Grósz Renátának, Molnár Dániel Gábornak, Markos Ádámnak, Kiss Edinának, Mészáros Ádámnak, Tóth Ritának, Karvaly Mártonnak.*

*/2013 (IX.10.) számú választmányi határozat: Az ELTE TTK HÖK Választmánya 10 igen szavazattal, egyhangúlag elfogadta az előzetesen kiküldött napirendet:*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag támogatta hogy a delegáltakról egy lapon,titkosan történjen a szavazás.*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag támogatta László Dorina KÖB tagságát.*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag támogatta Farkas Mariann KÖB póttagságát.*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag támogatta Ignéczi Ádám Földrajz- és Földtudományi Intézeti Tanács delegáltságát.*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag támogatta Kirchkeszner Csaba Kari Tanács delegáltságát.*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag támogatta Kirchkeszner Csaba Kémia Intézeti Tanács delegáltságát.*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag támogatta Földes-Környes gólyaavatót.*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag támogatta az ELTE 5vös 5km pályázatot.*

*/2013 (IX.10.) számú választmányi határozat: Az ELTE TTK HÖK Választmánya 8 igen, 1 nem szavazattal, támogatta az Sküt pályázatot.*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal,egyhangúlag elfogadta a GyógyMatek GT kocsmatúra beszámolóját.*

*/2013 (IX.10.) számú választmányi határozat: Az ELTE TTK HÖK Választmánya 9 igen szavazattal,egyhangúlag támogatta,hogy a tisztségviselőknek 2\*45 percben vagy 90 percben kell hetente fogadóórát tartani a szorgalmi időszakban.*

**Az emlékeztetőt hitelesítette:**

**Horváth Tamás**

**Ellenőrző Bizottság tagja,** **Béni Kornél**

**Emlékeztető készítője Elnök**

**ELTE TTK HÖK ELTE TTK HÖK**